Държавен вестник, бр. 26, 2013 г., стр. 6

СТР.  6	
Д Ъ Р Ж А В Е Н  В Е С Т Н И К 	
БРОЙ  26
(3) Редът за освидетелстване  на лицата 
по ал. 1 и 2 е определен в приложение № 19.
Раздел IV
Ред за провеждане на годишен профилакти­
чен медицински преглед и оценка на здраво­
словното състояние на военнослужещи при 
участие в операции и мисии
Чл. 29. (1) Военнослужещите и резервисти­
те подлежат на ежегоден профилактичен 
медицински преглед, с изключение на лицата 
по чл. 2, т. 8  и 9 и на тези по чл. 23, ал. 1.
(2) Прегледът по ал. 1 се извършва от 
лекарите и лекарите по дентална медицина 
на военните формирования и съответните 
структури по ред и в обем, посочени в за­
повед на министъра на отбраната.
(3) Годишният профилактичен медицински 
преглед се извършва въз основа на обективен 
преглед, изследвания и обобщени данни от 
прегледа за работа при здравословни и без­
опасни условия на труд, друга медицинска 
документация и подписана декларация от 
военнослужещия/резервиста за здравослов­
ното му състояние за периода от предишния 
годишен профилактичен медицински преглед.
(4) Годишният профилактичен медицински 
преглед се извършва в периода от месец октом­
ври до месец декември на съответната година.
(5) Годишният профилактичен медицин­
ски преглед на резервистите се извършва по 
време на активната им служба.
(6) Военнослужещите с установени ново­
открити или хронични заболявания извън 
медицинските стандарти се изпращат за из­
следване и лечение във ВМА и последваща 
експертиза за годността за военна служба 
в ЦВМК.
(7) Данните от годишния профилактичен 
медицински преглед се отразяват в протокол 
по образец (приложение № 20), който се съх­
ранява в служебното дело на военнослуже­
щия и резервиста за целия срок на службата. 
Декларацията по ал. 3 е неразделна част на 
протокола.
Чл. 30. (1) На военнослужещите и на ре­
зервистите, определени за участие в операции 
и мисии извън територията на страната, се 
извършва оценка на здравето от лекаря на 
военното формирование въз основа на данни­
те от годишния профилактичен медицински 
преглед, като лекарят се произнася за готов­
ността на военнослужещите и резервистите 
за участие в операции и мисии.
(2) На военнослужещите и резервистите, 
определени за участие в операции и мисии 
извън територията на страната, две седмици 
преди заминаването им се извършват допъл­
нителни изследвания за: СПИН, ВАСЕРМАН 
и опиати, а на военнослужещите жени – и 
тест за бременност.
(3) Панорамни снимки на зъбите на воен­
нослужещите и  резервистите, определени за 
участие в операции и мисии извън територи­
ята на страната, се правят при провеждано 
лечение на зъбите или когато снимката е 
загубена.
(4) Военнослужещите и резервистите, 
определени за участие в операции и мисии 
извън територията на страната, подписват 
декларация за здравословното си състояние 
и за промените, настъпили след последния 
годишен профилактичен медицински преглед 
до момента на оценката на здравословното 
им състояние, по образец (приложение № 21).
Чл. 31. (1) При завръщане от операция 
или мисия военнослужещите и резервистите 
подлежат на оценка на здравословното им 
състояние, което се провежда в ЦВМК към 
ВМА по ред и обем според спецификата на 
операцията или мисията, определени със 
заповед на началника на ВМА.
(2) Оценката на здравословното състояние 
при завръщане от операция или мисия за­
мества годишния профилактичен медицински 
преглед, извършван по реда на чл. 29, и се 
отразява в приложение № 22.
Чл. 32. На военнослужещите – кандидати 
за обучение във военни академии, сержантски 
колежи, обучение в чужбина и задгранична 
работа, се извършва оценка на здравето от 
лекаря на военното формирование/съответната 
структура въз основа на данните от годишния 
профилактичен медицински преглед, като лека­
рят се произнася за готовността на кандидатите 
за обучение или работа извън страната.
Допълнителна разпоредба
§ 1. Военномедицинската експертиза за 
годността за военна служба на служителите 
от Националната разузнавателна служба и 
Националната служба за охрана се органи­
зира и извършва при условията и по реда на 
тази наредба.
Преходни и заключителни разпоредби
§ 2. Тази наредба се издава на основание 
чл. 141, ал. 2 във връзка с чл. 162, т. 3 от 
Закона за отбраната и въоръжените сили 
на Република България и чл. 24, ал. 2 във 
връзка с чл. 62, т. 2 и чл. 80, т. 2 от Закона за 
резерва на въоръжените сили на Република 
България.
§ 3. Тази наредба отменя Наредба № Н-2 
от 2011 г. за военномедицинската експертиза 
на годността за военна служба в мирно време 
(ДВ, бр. 24 и 25 от 2011 г.).
§ 4. Наредбата влиза в сила от деня на 
обнародването є в „Държавен вестник“.
Министър: 
Аню Ангелов